**SKOOLREËLS**

**Met die inskrywing van sy/haar kind by Hoërskool Ladybrand erken die ouer/voog alle skoolreëls soos omskryf in die Gedragskode van Hoërskool Ladybrand. Die volledige gedragskode is ten alle tye beskikbaar by die kantoor. Ouers/Voogde word dus verplig om saam met die beheerliggaam en onderwyspersoneel toe te sien dat al die skoolreëls nagekom word.**

Ongeskrewe prosedures geld van tyd tot tyd. Hierdie word altyd by die skool aangekondig en verduidelik. Alle reëls is onderworpe aan hersienning.

**1 Skoolure**

**Aanvang**: 07:25 (personeel 7:00)

Arriveer om 07:25 en gaan direk na die eerste periode. Nadat ‘n leerder die skoolterrein betree het, mag hy dit nie weer verlaat nie. Geen leerder mag deur die voorportaal beweeg nie.

**Sluit:** 14:00 (Maandag tot Donderdag), 12:00 (Vrydag)

**2 Finansies**

Die finansiëlekantoor is oop van 7:00 tot 14:00.

Gelde betaalbaar deur leerders moet gedoen word voor skool of gedurende pouses. Geen leerders word toegelaat om gelde te betaal gedurende klastye.

Aansoeke van nuwe leerders sluit met die aanvang van die September vakansie en ‘n deposito van R500,00 is betaalbaar.

Huidige leerders moet heraansoek doen vir die volgende skooljaar en ‘n deposito van R500,00 is betaalbaar wat deeluitmaak van hul skoolfonds.

**3 Skooldrag**

Die voorgeskrewe skooldrag moet gedra word – selfs na skoolure moet die trotse beeld van Ladybrand Hoërskool uitgedra word.

**DOGTERS Gr 8 - 11**

**Somersdrag(1 Januarie – 30 April; 1 September – 31 Desember)**

Groen geruite skoolrok

Swart V-nek skooltrui

Wit sokkies

Swart skoolskoene

Swart oortrektrui

**Wintersdrag(1 Mei – 31 Augustus)**

Wit langmouhemp met skooldas

Swart romp / swart langbroek

Swart V-nek skooltrui

Swart kouse en swart skoolskoene

Swart kleurbaadjie

Swart oortrektrui

**SEUNS Gr 8 - 11**

**Somersdrag(1 Januarie – 30 April; 1 September – 31 Desember)**

Grys kort- of langbroek

Wit kortmouhemp of wit langmouhemp met skooldas

Grys skoolkouse

Swart skoolskoene

Grys V-nek skooltrui

Swart oortrektrui

**Wintersdrag(1 Mei – 31 Augustus)**

Grys langbroek

Wit langmouhemp met skooldas

Grys skoolkouse

Swart skoolskoene

Grys V-nek skooltrui

Swart kleurbaadjie

Swart oortrektrui

**Graad 12-drag**

**DOGTERS**

Swart rompie volgens voorskrifte

Wit “Bobby socks”

Swart skoolskoene

Wit matriektrui

Swart ootrektrui

**SEUNS**

Swart Langbroek(nie Jeans)

Swart kouse

Swart skoolskoene

Matriekdas

Wit matriektrui

Swart ootrektrui

Die volgende geld:

Uitgaandrag – bestaande wintersdrag.

Sportbyeenkomste – voorgeskrewe sportdrag.

**4 Algemene voorkoms seuns en dogters.**

1. “Body pearcing” insluitend tongringe,word nie toegelaat nie. Dit sluit ook in tongringe, tanversierings en neusringe.
2. Geen gekleurde kontaklense word toegelaat.
3. Tatoeëermerke mag nie sigbaar wees nie.
4. Skoene moet skoon en kouse opgetrek wees. Slegs skoolskoene word toegelaat.
5. Geen armbande, kettings, hangertjies en ringe mag gedra word nie. Sulke items sal geskut word.
6. Skooltruie mag nie verrek en/of uitgepluis word nie.
7. Dit is verkieslik dat dogters, wanneer hulle met sportdrag op straat verskyn, ten minste ‘n sweetpakbroek sal aanhê.
8. Kleredrag moet ten alle tye welvoeglik wees.

**5 Haarstyle**

**Dogters**

Hare moet ‘n algemene netjiese indruk skep. Dit behels dat lang hare (d.w.s. hare wat oor die kraag hang) met swart of wit linte of rekkies vasgemaak moet word (maksimum breedte van haarlinte 2.5cm). Die skool hou hom die reg voor om te besluit wat netjies is. Kuiwe mag nie oor die wenkbroue hang nie, anders moet dit teruggebind word.

1. Permanente golwings word toegelaat, maar die voorkoms moet versorg voorkom.
2. Vasgebinde hare moet ook die nekhare insluit.
3. Lang “stertjies” in die nek word nie toegelaat nie.
4. Slegs wit of swart haarkleur kammetjies mag gebruik word.
5. Natuurlike “Highlights” wat by die haarkleur van die leerder pas,word toegelaat. Hare wat gekleur word, moet die natuurlike haarkleur wees. Onnatuurlike haarkleur word nie toegelaat nie.
6. ‘n Polshorlosie en een paar oorkrabbertjies word toegelaat en enige ander tipe juwele sal geskut word. D.w.s geen seëlringe, hangertjies of kettings word toegelaat nie. Oorkrabbertjies word alleenlik in die onderste gaatjie van die oorbel toegelaat.
7. Ringetjies moet die heel klein tipe wees en alle oorkrabbertjies mag slegs goud of silwer wees met geen steentjies en patrone.
8. Naels moet kort en skoon wees. Slegs kleurlose naellak mag aangewend word.
9. Geen grimering by skool- of sportdrag nie.

**Seuns**

Die tradisionele reël by Hoërskole is dat seuns se hare KORT en NETJIES moet wees. Geen afwykende haarstyle is aanvaarbaar nie. Die skool hou hom die reg voor om te besluit wat kort en wat netjies is. Oor die algemeen kan die volgende gestel word:

1. Hare moet skoon, netjies en gekam wees.
2. Hare mag nie laer as ‘n vingerbreedte bokant die wenkbroue hang as dit vorentoe gekam word nie.
3. Wanneer die kop regop gehou word, mag die nekhare nie nader as ‘n vingerbreedte bokant die kraag hang nie. Hare mag nie sodanig geknip wees dat dit rondom die slape en agterkop wegstaan nie.
4. Wanneer hare regaf gekam word, mag dit nie oor die ore hang nie.
5. Hare mag nie gevleg of in “dreadlocks” wees nie. Geen gesnyde patrone.
6. ‘n Bakkebaard mag nie laer as die middel van die oor wees nie en mag nie krul as gevolg van die lengte daarvan nie.
7. Hare mag nie gekleur word nie; slegs natuurlike “highlights” wat by die oorspronklike haarkleur van die leerder pas is toelaatbaar.
8. Geen “step” of “undercut” word toegelaat nie.
9. Skeer gereeld
10. Geen baard/snor word toegelaat nie.

**6 Toestemming om die terrein te verlaat**

Indien ‘n leerder by die skool ongesteld raak, sal hy/sy slegs na oorlegpleging met die Skoolhoof en sy/haar ouers / voogde toegelaat word om die skoolterrein te verlaat. Geen leerder mag self sy of haar ouers in dié verband vanaf die muntbus of ‘n selfoon skakel nie.

**7 Rybewyse, fietse,bromponies en doktersafsprake**

Alle persone wat die skoolterrein met ‘n motor/motorfiets betree, moet in besit wees van ‘n geldige bestuurderslisensie. ‘n Afskrif van sodanige lisensie moet by die kantoor ingehandig word. Geen voertuig mag op die terrein parkeer nie. Voertuie kan voor die saal geparkeer word – ook buite skoolure geld die reëling.

Bromponies word langs die krieketnette geparkeer.

Fietse moet by die busstoor geberg word.

Doktersafsprake moet indien moontlik vir na skool gereël word

**8 Afwesighede**

Leerders is slegs met die skriftelike toestemming van vakonderwysers tydens lesperiodes buite klasse.

In geval van afwesighede moet ‘n afwesigheidsbrief op die eerste dag wat ‘n leerder terug is, getoon word.

Onwettige afwesigheid van die skool of ‘n lesperiode word as stokkiesdraai beskou. Stokkiesdraai is ‘n baie ernstige oortreding en stel leerders bloot aan verdere dissiplinêre optrede.

In geval van siekte tydens eksamentye/toetse, moet die leerders op die eerste dag waarop hulle die skool na die afwesigheid besoek, ‘n mediese sertifikaat inhandig. Afwesighede tydens ‘n amptelike toets/eksamen impliseer dat die leerder nul het totdat die vakonderwyser ‘n mediese sertifikaat ontvang, wat ook by die kantoor ingedien moet word.

Kliniekbriewe word nie aanvaar nie.

**9 Ouerafsprake**

Afsprake met onderwysers word deur die kantoor hanteer.

**10 Orde-reëlings**

1. Die skool begin daagliks om 07:25.
2. Om 07:25 lui die eerste klok sodat leerders na hul onderskeie klasse toe kan gaan.
3. Aantrede in die vierkant geskied volgens grade, seuns en meisies apart.
4. Tydens opening en afkondigings heers algehele stilte en orde in die klasse, saal en vierkant.
5. Geen tasse, skoolboeke of sportsakke word by die opening toegelaat nie.
6. Vir saal op Maandae, en met skoolopening en -afsluiting tree dogters aan die oostekant en seuns aan die westekant van die saal aan.

**11 Verdaging**

1. Geen leerder verlaat die lokaal voor die lui van die klok nie.
2. Geen leerder mag deur die kantoor die terrein verlaat nie.

**12 Klaswisseling**

1. Leerders kry hoogstens vier minute om tussen periodes van punt A na punt B te beweeg. Leerders moet deurgaans flink en vinnig stap.
2. Leerders beweeg deurentyd links op alle loopvlakke.
3. Bly te alle tye van die gras af en uit blombeddings uit – maak gebruik van sementpaadjies.
4. Leerders mag onder geen omstandighede tydens wisseling staan en gesels of slenter nie.
5. Leerders moet in rye voor die klas deur die onderwyser ontvang word en saam instap.

**13 Tasse**

1. Die standaard skooltas (dra-tipe) of dié wat met bande oor die skouers hang en wat aan die volgende vereistes voldoen, is toelaatbaar: SAKKE MET AFSKORTINGS IS AFDWINGBAAR VANAF 2012
2. Harde tussenskotte.
3. Tasse moet in sodanige toestand wees dat die skrifte en handboeke binne-in beskerm word.
4. Geen boodskappe, plakkers, advertensies of geskryf van watter aard ookal mag binne of buite op die tas verskyn nie.
5. Tasse moet duidelik gemerk wees met slegs die leerder se naam daarop.
6. Tydens pouses en voor skool word tasse geplaas by die klas waarheen die leerder die volgende periode gaan – altyd in ‘n ry teen die muur.
7. Tasse wat nie aan bogenoemde vereistes voldoen nie, kan gekonfiskeer word.
8. Die wegsteek van ‘n ander leerder se tas word as ‘n ernstige oortreding beskou.

**14 Handboeke**

1. Handboeke wat deur die skool voorsien word bly die skool se eiendom en moet ten alle tye netjies versorg wees.
2. Verlore en beskadigde handboeke word deur leerders vervang/betaal. Handboeke moet oorgetrek word dik plastiek. Geen kleefplastiek

**15 Eiendomsreg**

1. Respek vir ander se eiendom word as ‘n basiese reël beskou en leerders tree dienooreenkomstig op.
2. Diefstal van watter aard ook al word in ‘n baie ernstige lig beskou en die strengste moontlike straf gaan gepaard met skuldigbevinding in dié verband.
3. Leerders word aangemoedig om wanpraktyke dadelik onder die aandag van die personeel.

**16 Pouse, voor- en na-skoolure**

1. Geen leerder word in lokale toegelaat nie, behalwe as ‘n personeellid hom / haar vergesel.
2. Leerders mag nie pouses tussen motors, motorfietse of fietse beweeg nie.
3. Leerders mag nie gedurende skoolure met enige persone op of langs die skool-en sportterrein kommunikeer wat nie aan die skool verbonde is nie.
4. Geen groepvorming word in toilette toegelaat nie.
5. Seuns en meisies mag met mekaar kommunikeer, maar hul optrede moet deurgaans van so ‘n aard wees dat hulle nie ‘n verleentheid skep vir ander nie.
6. Daar mag geen gevaarlike speletjies op die terrein gespeel word nie. Leerders mag nie voorwerpe na mekaar gooi nie.
7. Klappers, ploftoestelle en luidrugtige geskree is ten strengste verbode.
8. Skaatsplanke is verbode tydens skoolure.
9. Verbode gebiede voor skool en tydens pouses mag nie betree word nie.
10. Geen leerder word toegelaat in die afrolkamer of personeelkamer nie.
11. Alle skoolreëls geld wanneer leerders van skoolvervoer gebruik maak.
12. Wanneer besoekers/gaste leerders vergesel na skoolfunksies is die gedragskode en skoolreëls ook van toepassing op die besoekers/gaste.

**17 Klaskamer- en akademiese reëls**

1. Daar word van ‘n leerder verwag om huiswerk en ander opdragte stiptelik en noukeurig uit te voer. Huiswerk word nie afgeskryf nie.
2. Handboeke en skrifte moet ten alle tye volgens die leerder se rooster by die skool wees.
3. Leerders moet betyds by lesperiodes opdaag.
4. Die volgende optredes tydens lesperiodes word nie geduld nie:

* Aanmekaar gepratery.
* Rondloop in die klas.
* Rondgooi van voorwerpe.
* Eet / drink of mors.

1. Die volgende artikel is verbode: Kougom en ysies
2. Tydens periodes waar personeellede afwesig is, volg leerders hulle toesigrooster.

**18 Reëls vir eksamens en toetse:**

1. Voorkoms en gedrag bly steeds volgens die skoolreëls.
2. Geen aantekeninge, ondeursigtige pennesakkies, sakrekenaarhouers, boeke of selfone mag in leerders se besit wees nie.
3. Leerders mag nie tydens die sessie na die toilet gaan nie.
4. Enige kommunikasie met ander leerders is verbode.
5. Almal bly sit tot aan die einde van die sessie volgens eksamenvoorskrifte.
6. As ‘n eksamensessie/toetssessie misgeloop word, moet ‘n mediese sertifikaat binne een dag na die leerder terug by skool is, ingehandig word.
7. Leerders moet hulle eie skryf- en ander benodighede saambring – niks mag geleen word nie.

**19 Elektroniese mediums**

1. Selfone, MP3 spelers, “i-Pods”, oorfone – asook ander elektroniese mediums – moet tydens skooltyd afgeskakel en buite sig wees.
2. Apparaat wat tydens oortredings gebruik word, sal geskut word.
3. Geskutte apparate kan teen R100 by die Finansiële kantoor betaal word en in die kantoor afgehaal word deur die ouer/voog.

**20 Algemene gedrag**

1. ‘n Leerder respekteer ander mense en spreek hulle nie aan met hande in die sakke nie.
2. ‘n Leerder tree nie arrogant en sonder respek op teenoor opvoeders/volwassenes/mede-leerders nie.
3. Leerders ryloop nie in skooldrag nie.
4. Opdragte en versoeke van personeel word gerespekteer.
5. Krutaal en haatspraak is onaanvaarbaar.
6. Die volgende optredes word as ernstige oortredings beskou:

* Bedreiging of gebruik van 'n gevaarlike wapen.
* Aanranding.
* Valslike identifisering van jouself.
* Diefstal of besit van gesteelde eiendom.
* Besit van eksamen of toets papiere voor die skrywe van toetse of eksamen.
* Onwettige gedrag, vandalisme, vernietiging of skending van skool eiendom
* Kriminele en onderdrukkende gedrag soos verkragting en geslagsgerigte vernedering
* Wetende en doelbewuste voorsiening van valse inligting of vervalsde dokumente om sodoende 'n onregmatige voordeel by die skool te verkry.
* Weiering, versuim van leerder om hom / haar aan beheerliggaam sanksie te onderwerp.
* Bedrog
* Optrede wat die veiligheid van ander bedreig en hulle regte skend.
* Besit van enige materiaal waarop enige pornografiese of kaaltonele en of enige seksueel eksplisiete tonele in verskyn of op voorkom.
* Besit van 'n gevaarlike wapen.
* Besit, gebruik, oordrag of sigbare getuienis van narkotiese of ongeoorloofde verdowingsmiddels, alkohol of bedwelmende middels van alle soorte, asook rook in die openbaar of by die skool of by 'n skool geleentheid.
* Onder die invloed van alkohol, positiewe alkohol lesing.
* Bakleiery, hardhandigheid, stampery.
* Teistering van Leerkragte deur middel van sms'se, e-posse en of briewe.
* Graffiti, haatspraak, rassisme, seksisme.
* Die dreig van 'n opvoeder .
* Oortreding van eksaminering-/toetsmaatreëls soos omskryf in par 27 van die gedragskode.
* Enige vorm van seksuele teistering.
* Oortredings van die VRL se erekode wat kan ly tot die permanente skorsing van 'n leerder vanaf die VRL.
* Oneerlikheid.
* Onder die invloed van alkohol waar die bloed alkohol inhoud die 0;050 gram alkohol per 100ml bloed perk oorskry by die skool of tydens 'n skool geleentheid of byeenkoms.
* Onder die invloed van dwelms of enige ander afhanklikheidsvormende en of narkotiese middel by die skool of tydens 'n skool geleentheid.
* Weiering van toetsing vir alkohol, dwelms of deursoeking van Leerder.

**21 Uitstappies en besoeke**

**21.1 Gedrag :**

1. Soos wat mens van ‘n beskaafde, opgevoede mens sal verwag. Beleefd, beskeie, op jou plek – selfs onder provokasie nooit luidrugtig nie. Nooit aandag trek deur swak optrede nie.
2. Almal reis per bus na wegbyeenkomste. Uitsonderings moet skriftelik met die organiseerders gereël word.

**21.2 Kleredrag :**

1. Uitgaandrag/ondersteuners: bestaande wintersdrag.
2. Atletiek: Voorgeskrewe atletiekdrag
3. Voorkoms: Skoolreëls geld.

**Dissipline**

1. Wat is dissipline?

Die woord dissipline en dissipel is afgelei van die Latynse woord ”discere” wat “om te leer” beteken. Dissipline beteken dus eintlik om te leer, op te lei, of om af te rig. Om te dissiplineer, beteken om op te voed. Dit word deur die volwassene op die jongeling gerig om aanvaarbare gedrag aan te moedig en verkeerde gedrag positief te verander. Dit is dus ‘n begeleiding op die pad van volwassenheid. Straf is ‘n tydelike deel van dissipline. Hierdie stelsel word, met insette deur die skool en gemeenskap, geïmplementeer. Ter wille van die kind moet daar dus ‘n ordelike skoolomgewing geskep word waar leer en onderrig effektief kan plaasvind. Die primêre fokus is op regstellende leiding en dissipline. Om nie bestraffend georiënteerd te wees nie, maar om konstruktiewe leerpatrone daar te stel waardeur leerders kan leer om verantwoordelikheid en aanspreeklikheid te aanvaar vir hulle gedrag.

1. Gedragskode vir leerders:

Die skolewet skryf voor dat die Beheerliggaam – in samewerking met die ouers, onderwysers en leerders- ‘n gedragskode moet bepaal. Die gedragskode moet binne die wet val. Die wet skryf voor dat ‘n leerder die aanvaarde gedragskode moet nakom.

1. Individuele regte en verantwoordelikhede:

Die onderwyswet stipuleer die volgende:

**i. Die leerder**

Elke leerder het die reg op onderwys tot en met graad 9 en/of 15 jaar. Binne die grondwet van die RSA het elke landsburger die reg tot vryheid van spraak en uitdrukking. Leerders het die reg op privaatbesit van eiendom, behalwe as die personeel vermoed dat ‘n leerder in besit is van ‘n voorwerp of materiaal wat op die skoolterrein verbode is.

**ii. Die opvoeder**

Vanweë ‘n opvoeder se posisie is dit sy/haar reg om ten alle tye met respek behandel te word. Dit is elke opvoeder se reg om in ‘n gedissiplineerde omgewing te onderrig. Leerders mag nie inbreuk maak op opvoeders se onderrigtyd nie. Opvoeders het die reg om leerders wat nie volgens die skoolreëls optree nie, aan te spreek. Opvoeders het die reg op privaatbesit van eiendom. Geen ouer/voog of leerder het die reg om inbreuk op die professionele terrein van die opvoeder te maak nie. Die onderwyser het die reg op vryheid van spraak en uitdrukking.

**iii. Die ouer/voog en opvoeder**

Dit is die verantwoordelikheid van ouers/voogde en opvoeders om te verseker dat die skoolreëls en die gevolge van oortredings ten volle deur die leerders verstaan word.

**iv) Kategorieë van oortredings**

Sommige oortredings is minder ernstig as ander en die toepaslike dissiplinêre optrede sal ook verskil van geval tot geval. Om die onderskeid makliker te maak en aan te sluit by die onderwyswet, word oortredings hier in die volgende kategorieë geplaas(van minder ernstig tot meer ernstig).

Ten alle tye sal die oortreding van ‘n landswet, terwyl ‘n leerder in skooldrag van Hoërskool Ladybrand geklee is of aan ‘n skoolverwante aktiwiteit deelneem, ook beskou word as ‘n oortreding van die skoolreëls en as sodanig behandel word.

|  |  |
| --- | --- |
| **VLAK 4** | |
| 4-1 | Diefstal/besit van gesteelde goedere |
| 4-2 | Baklei/Aanranding |
| 4-3 | Besit van pornografie |
| 4-4 | Ernstige ontwrigting van skoolroetiene/  wangedrag |
| 4-5 | Uitlok van rasse konflik / Rassistiese/seksistiese uitlatings |
| 4-6 | Onwettige optrede op skool terrein of tydens skool funksies of sportgeleenthede |
| 4-7 | Gebruik van dwelmmiddels op skool terrein of tydens skool funksies of sportgeleenthede |
| 4-8 | Besit van dwelmmiddels op skool terrein of tydens skool funksies of sportgeleenthede |
| 4-9 | Besit van wapens / tradisionele wapens op skool terrein of tydens skool funksies of sportgeleenthede |
| 4-10 | Rook van sigarette op skool terrein of tydens skool funksies of sportgeleenthede |
| 4-11 | Oneerlikheid/bedrog in toetse, eksamens en tersaaklike dokumentasie / oortreding van eksamenreëls / valse identifisering |
| 4-12 | Seksuele teistering op skool terrein of tydens skool funksies of sportgeleenthede |
| 4-13 | Seksuele wandade op skool terrein of tydens skool funksies of sportgeleenthede |
| 4-14 | Skending van menseregte op skool terrein of tydens skool funksies of sportgeleenthede |
| 4-15 | Besit van alkoholiese drank op skool terrein of tydens skool funksies of sportgeleenthede |
| 4-16 | Gebruik van alkoholiese drank op skool terrein of tydens skool funksies of sportgeleenthede |
| 4-17 | Weiering van toetsing vir alkohol, dwelms of deursoeking van Leerder. |
| 4-18 | Weiering, versuim van leerder om hom / haar aan beheerliggaam sanksie te onderwerp. |
| 4-19 | Teistering van Leerkragte deur middel van sms'se, e-posse en of briewe |
| 4-20 | Oortredings van die VRL se erekode |
| 4-21 | VANDALISME  Beskadiging van plante  Skryf op mure/banke  Graffiti |

|  |  |  |  |  |  |
| --- | --- | --- | --- | --- | --- |
| **VLAK 1** | | **VLAK 2** | | **VLAK 3** | |
| 1-1 | Ongehoorsaamheid | 2-1 | Betree verbode terrein | 3-1 | Afwesig van detensie |
| 1-2 | Eet/drink in klas | 2-2 | Ontwrig klas | 3-2 | Wangedrag op skoolbus |
| 1-3 | Huiswerk nie gedoen of onvolledig | 2-3 | Vloek/vulgêre taalgebruik | 3-3 | Wangedrag tydens skoolfunksies/ sportgeleenthede |
| 1-4 | Laat kom vir klas | 2-4 | Leuens vertel | 3-4 | Afwesig van klas/skool sonder toestemmingGodslastering |
| 1-5 | Laat kom vir skool | 2-5 | Liefkosing op skool-/ sportterrein of in skooldrag | 3-5 | Immorele gedrag & |
| 1-6 | Koop by straatverkopers | 2-6 | Huiswerk afskryf/laat afskryf | 3-6 | Eerbiedig nie onderwysers/leerders/ werkers nie |
| 1-7 | Rommelstrooi | 2-7 | Wegsteek van tasse | 3-7 | Verlaat skoolterrein sonder toestemming |
| 1-8 | NETHEID  Hare & naels nie volgens reëls  Nie geskeer nie  Dra van juwele  Foutiewe skooldrag | 2-8 | Herhaalde vlak 2 oortredings | 3-7 | Wangedrag in badkamers/ skoolgronde/ stoepe (Spoeg/urineer op skool- en/of sportterrein) |
|  | | | | 3-9 | In besit van sigarette op skool terrein of tydens skool funksies of sportgeleenthede |
| 3-10 | Intimidasie/provokasie |
| 3-11 | Herhaalde vlak 2 oortredings |
|  | |

**v) Die strafstelsel**

1. Dissipline en die toepassing daarvan word beskou as opvoedkundige hulpverlening en het altyd die voordeel en welsyn van die skool, gemeenskap en die individuele leerder ten doel.
2. Deur ‘n strafstelsel te implementeer, word probleme vroeg onderskep en positiewe gedrag word versterk.
3. Straf word slegs deur onderwysers en hoofde toegeken.
4. Daar word nougeset rekord gehou van detensie en van die oortredings.
5. Indien nodig kan oortreders:
   1. Vir hulp na die adjunkhoof verwys word.
   2. Se ouers gekontak word en aksieplanne met hul samewerking geïmplementeer word.
   3. Detensie opgelê word.
   4. Se saak na die Beheerliggaam verwys word vir optrede.
   5. Tydelik geskors word.
   6. Permanent uitgesit word.

Hierdie strafstelsel word gesien as ‘n positiewe, vormende element in die totale skoolgemeenskap, om die opvoeding van al ons leerders ten goede te dien.

**vi) Die detensiestelsel**

1. Prosedures

a Oortreding van vlak een en twee kan lei tot detensie. Daar word noukeurig verslag gehou van alle oortredings en detensiegevalle.

1. Praktyk

a Detensie geskied op Vrydaemiddae (12:00 – 15:00). Leerders word persoonlik in kennis gestel van detensie. ‘n Kennisgewing word ook op die kennisgewingbord geplaas.

b Tydens die detensie sal leerders die hele tyd onder toesig van ‘n personeellid besig wees met skoolwerk/strafwerk.

c Leerders wat hulle wangedra tydens detensie moet die volgende week weer detensie uitdien. Indien die proses meer as twee maal herhaal word, sal ‘n interne dissiplinêre verhoor volg, aangesien die leerder die skool se dissiplinêre stelsel verontagsaam.